stanford-oval/wikipedia huggingface dataset:
Diego Gutiérrez

| Henkilötiedot |
| --- | --- | --- |
Syntymäaika: 3. marraskuuta 1972 (ikä 51)
Syntymäpaikka: Bogotá, Kolumbia
Pelipaikka: keskikenttä
Seurat
| Vuodet | Seura | O (M) |
| 1996–1997 1998–2001 2002–2005 2006–2008 |  Kansas City Wizards  Chicago Fire  Kansas City Wizards  Chicago Fire | 33 (0) 109 (7) 101 (4) 51 (1) |
Maajoukkue
| 2001 | Yhdysvallat | 1 (0) |
 Seurajoukkueuran tilastot kattavat vain kansalliset sarjat.
Diego Gutiérrez (s. 3. marraskuuta 1972 Bogotá, Kolumbia) on kolumbialais-yhdysvaltalainen jalkapalloilija, joka pelasi Major League Soccerin Kansas City Wizardsissa ja Chicago Firessa vuosina 1996–2008. Joulukuusta 2010 lähtien hän on kuulunut Philadelphia Unionin valmennusryhmään.
Seurajoukkueura

Pääasiallisesti keskikentällä pelannut Gutiérrez on Independiente Santa Fen kasvatti. Hän muutti Yhdysvaltoihin 17-vuotiaana ja pelasi yliopistojalkapalloa opiskellessaan Evansvillen ja Rockhurst yliopistoissa.
Ammattilaisurallaan Gutiérrez edusti kahteen eri otteeseen sekä Kansas City Wizardsia että Chicago Firea. Ensin mainittu varasi hänet Major League Socceriin vuoden 1996 MLS College Draft -varaustilaisuudessa. Debyyttikaudellaan 1996, joka oli myös liigan ensimmäinen kausi, hän pelasi 28 ottelussa, mutta kauden 1997 hän oli kokonaan sivussa polvivamman vuoksi.
Gutiérrezin ura lähti uuteen nousuun, kun laajennusjoukkue Chicago Fire varasi hänet vuoden 1997 MLS Expansion Draft -varaustilaisuudessa. Joukkue saavutti ensimmäisellä kaudellaan 1998 mestaruuden sekä MLS:ssä että U.S. Open Cupissa. Loukkaantumisestaan toipuneen Gutiérrezin panos MLS:n runkosarjassa jäi vähäiseksi, mutta pudotuspeleissä hän pelasi kaikissa viidessä ottelussa. Hän teki ammattilaisuransa ensimmäisen maalin MLS Cup -mestaruusottelussa D.C. Unitedia vastaan. Toinen U.S. Open Cup -mestaruus seurasi kaudella 2000.
Kausina 2002–2005 Gutiérrez edusti toistamiseen Kansasia ja 2006–2008 jälleen Chicagoa, ja saavutti molemmissa vielä kerran U.S. Open Cupin mestaruuden. Hän pelasi kauteen 2008 päättyneellä urallaan yhteensä 256 MLS:n runkosarjaottelussa, joissa hän teki 12 maalia ja antoi 49 maalisyöttöä. Hänet palkittiin lajin ja MLS-liigan eteen tekemästään työstä vuoden 2008 Commissioner’s Awardilla.
Maajoukkueura

Gutiérrez kuului Kolumbian nuorisomaajoukkueisiin, mutta edusti Yhdysvaltoja saatuaan maan kansalaisuuden vuonna 2000. Hän pelasi ensimmäisen ja ainoan A-maaottelunsa 9. marraskuuta 2001 Koreaa vastaan.
Muu elämä

Jalkapallokentän ulkopuolella Gutiérrez tunnetaan työstään useissa hyväntekeväisyysjärjestöissä ja -kampanjoissa kuten YK:n malarianvastaisessa Nothing But Nets -kampanjassa, mistä hyvästä hänet palkittiin US Soccerin ja Major League Soccerin Humanitarian of the Year -palkinnolla vuonna 2007. Hän on US Soccer Foundationin pelaajaneuvoston jäsen, ja vuosina 2009–2010 hän kuului Yhdysvaltain sosiaali- ja terveysministeriön alaiseen liikunta- ja urheiluneuvostoon, joka toimii Yhdysvaltain presidentin neuvonantajana.
Joulukuussa 2010 Gutiérrez nimettiin MLS-joukkue Philadelphia Unionin valmennusryhmään kykyjenetsinnän ja pelaajakehityksen johtajaksi. Gutiérrez ja Philadelphian päävalmentaja Piotr Nowak olivat joukkuetovereita Chicago Firessa vuosina 1998–2001.
Gutiérrez toimii myös pelaaja-agenttina osaomistamansa Global Pro Management -yrityksen kautta.
Saavutukset

MLS Cup: 1998
Lamar Hunt U.S. Open Cup: 1998, 2000, 2004, 2006
MLS Humanitarian of the Year Award: 2007
MLS Commissioner’s Award: 2008
Aiheesta muualla

Diego Gutiérrezin tilastot Major League Soccerin sivustolla (Arkistoitu – Internet Archive) (englanniksi)
Enontekiön kirjasto

| Enontekiön kirjasto |
| --- | --- |
 Enontekiön kirjasto Hetan koulukeskuksessa (2013).
Sijainti:  Puistomäentie 2, 99400 Enontekiö
Koordinaatit:  68.3850°N, 23.6337°E
Perustettu:  1932
Kokoelman koko:  33 876 (2023)
Lainauksia vuodessa:  28 204 (2023)
Budjetti:  n. 193 600 € (2023)
Kotisivut
Enontekiön kirjasto on Enontekiöllä toimiva yleinen kirjasto, joka on perustettu vuonna 1932. Kirjasto aloitti toimintansa Hetan kansakoulun tiloissa. Vuonna 1986 kirjasto siirsi toimintansa Enontekiön koulun yhteyteen. Enontekiön kirjasto kuuluu Lapin kirjasto -kirjastokimppaan.
Enontekiön kirjaston alueella palvelee myös Yhteispohjoismainen kirjastoauto, joka on Norjan, Ruotsin ja Suomen alueilla kulkeva yhteinen kirjastoauto. Kirjastoauton toiminta alkoi 30. kesäkuuta 1979 ja auto kulkee Enontekiön, Kautokeinon ja Muonion kunnissa.
Vuonna 2023 Enontekiön kirjaston kokoelmiin kuului 33 876 nidettä, joista 29 853 oli kirjoja. Kokonaislainaus oli 28 204 ja fyysisiä käyntejä tehtiin 11 559.
Vuonna 2016 Enontekiön sivistyslautakunta esitti kirjaston ja kulttuuritoimen lakkauttamista päästääksen kunnanvaltuustoon asettamaan talousarvioraamiin. Palveluja ei lakkautettu, koska kyseessä ovat lakisääteiset palvelut.
Emännän tietokirja

Emännän tietokirja, osa I vuodelta 1932.
Emännän tietokirja on pääasiassa perheenemännille suunnattu tietokirja, joka sisältää aakkosjärjestyksessä olevia hakusanoja sekä lyhyitä tai vähän pidempiä selityksiä niille. Tietokirjassa on myös kuvia. Tietokirja sisältää tietoa eri aloilta oman aikakautensa tärkeistä aiheista. Aihealueita ovat esimerkiksi kodin- ja puutarhanhoito, lastenkasvatus, lääketiede, käsityö, koulutus sekä monet yhteiskunnalliset aihealueet.
Emännän tietokirjasta ilmestyi ensimmäinen laitos vuosina 1930–1932. Se sisälsi neljä osaa. Toimituskuntaan kuuluivat Mandi Hannula, Hedvig Gebhard, Laura Harmaja, Mary Ollonqvist ja Alli Wiherheimo. Emännän tietokirjasta ilmestyi seuraavien vuosien aikana useita painoksia.
Olosuhteiden muuttuessa tuli tarpeelliseksi uudistetun laitoksen toimittaminen. Se ilmestyikin vuosien 1948–1949 aikana. Vuonna 1953 painettu, kolmiosainen uudistettu laitos Emännän tietokirjasta oli Mandi Hannulan ja Alli Wiherheimon toimittama. Tätä opinto- ja hakuteosta oli heidän lisäkseen kirjoittamassa satakuusikymmentä asiantuntijaa. Toimituskuntaan kuuluivat kotitalousopettaja Marja Helaakoski-Tuominen, filosofian maisteri, toimittaja Maili Laitinen, lainsäädäntöneuvos Marjos Rapola, johtajatar Agnes Sinervo, kotiteollisuusneuvos Yrjö Laine, toimittaja Mary Olki (Ollonqvist), puutarhuri Frans Salonen, lääketieteen ja kirurgian tohtori Gunnar Soininen sekä filosofian maisteri, toimitussihteeri Tuovi Rauanheimo.
Vuonna 1957 ilmestyi Emännän tietokirjan uudistettu laitos kahtena osana. Sen toimitti Maija Suova. Alkusanoissa Suova kertoo teoksen hakusanojen määrän kasvaneen lähes kahdellatuhannella. Emännän tietokirjan uudistetun laitoksen I-osassa mainitaankin sen sisältävän 2568 hakusanaa, 1015 yksivärikuvaa ja 24 monivärikuvaa. Teoksen II-osassa hakusanoja on 3119, yksivärikuvia 554 ja monivärikuvia 31, joiden lisäksi siihen sisältyy värikartta.
Aiheesta muualla

Finna.fi. Emännän tietokirja.
Emäsalo

Emäsalo
Emäsalon sillan eteläpuolisko ja Emäsalo idästä nähtynä.
| --- | --- |
Sijainti:  60°15′30″N, 025°37′15″E, Porvoo Uusimaa Suomi
| --- | --- |
Asukasluku:  n. 400
muokkaa - muokkaa wikitekstiä - muokkaa Wikidataa
Emäsalo (ruots. Emsalö) on saari ja kylä entisessä Porvoon maalaiskunnassa, nykyisessä Porvoon kaupungissa. Saari on 13 kilometriä pitkä ja 5 kilometriä leveä, ja sen asukasluku on noin 400. Valtaosa ympärivuotisista asukkaista on ruotsinkielisiä. Emäsalon rannoilla on runsaasti kesämökkejä.
Saaresta on siltayhteys mantereelle Emäsalon siltaa pitkin. 378 metriä pitkä ja 17,5 metriä korkea silta valmistui joulukuussa 1992. Tätä ennen saarelle kuljettiin lossilla.
Saaressa on neljä kylää: Emäsalon kylä (ruots. Emsalö), Orrenkylä (ruots. Orrby), Pentinkylä (ruots. Bengtsby) ja Vaarlahti (ruots. Varlax). Suurimmassa kylässä Bengtsbyssä on kyläkauppa, josta löytyy myös postin palvelut. Vaarlahden niemen kärjessä on säähavainto- ja luotsiasema. Saaren pohjoiskärjessä toimii kesäkautena etenkin veneliikennettä palveleva kioski ja St1-polttoainemyynti. Emäsalon kaakkoisosassa sijaitsee Hakasalon (ruots. Haxalö) saari.
Emäsalo valittiin vuoden itäuusmaalaiseksi kyläksi 2002.
Aiheesta muualla

Emäsalo kyläyhdistys Emäsalon kyläyhdistys ry. Arkistoitu 7.5.2014. Viitattu 6.8.2011.
Kiuru, Kari: Emäsaloon kaavoitetaan rantatontteja tykistölinnakkeen viereen hs.fi.  22.10.1994. Sanoma Media Finland Oy. Viitattu 2.10.2019.
Elina Arlin

| Elina Arlin |
| --- | --- |

Henkilötiedot
Syntynyt: 1989
Ammatti:  laulaja lauluntekijä
Muusikko
Laulukielet:  englanti, suomi
Aktiivisena:  2013–
Tyylilajit:  Pop
Levy-yhtiöt:  Groovy Records
  [ Muokkaa Wikidatassa ] [ ohje ]  
Elina Arlin (o.s. Orkoneva) on suomalainen laulaja ja lauluntekijä. Hän osallistui vuonna 2013 Uuden Musiikin Kilpailuun kappaleella "He's Not My Man". Arlin eteni kilpailussa finaaliin, jossa sijoittui kuudenneksi.  Arlinin sooloalbumi New Name julkaistiin elokuussa 2014. Arlin on itse sanoittanut ja säveltänyt kaikki sen kappaleet. Oman sooloprojektinsa lisäksi hän on laulanut eri kokoonpanoissa, kuten Einoa, Local Voices ja Megasakki. Arlin sävelsi Einoa-yhtyeelle albumillisen Eino Leinon runoihin sävellettyä musiikkia, jonka julkaistiin vuonna 2022. Einoa-yhtyeessä Arlin toimii laulajana ja kitaristina. Arlin on koulutukseltaan musiikin maisteri ja toimii laulunopettajana Sibelius-Akatemiassa.
Diskografia > Albumit

| Nimi | Julkaisutiedot |
| --- | --- |
Elina Arlin: New Name:  Julkaistu: 19. elokuuta 2014  Levy-yhtiö: Groovy Revords  Formaatti: CD / Digitaalinen
Local Voices: Runot:  Julkaistu: 17.11.2015  Levy-yhtiö: Manus  Formaatti: CD / Digitaalinen
Megasakki: Siili Beatboksaa:  Julkaistu: 11.2.2022  Levy-yhtiö: Lusti Music & Arts Oy  Formaatti: CD / Digitaalinen
Einoa: Rauha:  Julkaistu: 20.5.2022  Levy-yhtiö: Eclipse Music  Formaatti: CD / Digitaalinen
Diskografia > Musiikkivideot

Elina Arlin: He's Not My Man (2013 – ohj. Miika Hakala)
Elina Arlin: Poser (2014 – ohj. Miika Hakala)
Elina Arlin: Jealousy (2014 – ohj. Miika Hakala)
Einoa: Rauha (2022 - ohj. Elina Arlin ja Teemu Mattsson)
Einoa: Nuku tähti helmassa päivän (2022 - ohj. Elina Arlin ja Teemu Mattsson)
Einoa: Hiljaa (2022 - ohj. Elina Arlin ja Teemu Mattsson)
Aiheesta muualla

Elina Arlinin viralliset kotisivut
Erdősin–Straussin konjektuuri

Erdősin–Straussin konjektuuri on Paul Erdősin ja E. G. Straussin esittämä egyptiläisiin murto­lukuihin liittyvä väittämä, jonka mukaan Diofantoksen yhtälöllä
on olemassa positiivisista kokonaisluvuista a, b ja c muodostuva kokonaislukuratkaisu kaikilla kokonaisluvuilla  n\geq 2. Väittämän on osoitettu (A. Swett) pitävän paikkansa kaikilla positiivisilla kokonaisluvuilla  n\leq 10^{14}.
Yleisyyttä rajoittamatta voidaan olettaa, että yllä olevassa esityksessä 
 a\leq b\leq c.
Helposti todetaan, että kaikilla parillisilla luvun  n arvoilla
Yleisemmin, jos alkuluvulla  p on esitys
niin kaikilla positiivisilla kokonaisluvuilla  m on
Mahdollisen pienimmän vastaesimerkin etsinnässä voidaan siis keskittyä tarkastelemaan luvun  n alkulukuarvoja.
Jos  n\equiv 2 (mod  3), voidaan käyttää esitystä
Jos  n\equiv 3 (mod  4), on
Jos  n\equiv 5 (mod  8), käytettävissä on esitys
Jos  n\equiv 5 (mod  12), käytettävissä on esitys
Elokuva television aikakaudella

Elokuva television aikakaudella on suomalaisen elokuvakriitikko Modest Savtschenkon (taiteilijanimeltään Martti Savon) vuonna 1975 julkaistu kirja. Kirjassa Savtschenko luo katsauksen elokuvan historiaan ja tulevaisuuteen. Lisäksi hän harjoittaa kärkevää kritiikkiä suomalaista elokuvatutkimusta kohtaan.
Kirjan teesit

Uuden teknologian tullessa elokuviin (esim. ääni tai 3D), vie se huomion pois elokuvan taiteelliselta sisällöltä.
Elokuva on parhaimmillaan elokuvateattereissa, koska siellä katsojan on keskityttävä elokuvaan.
Sosialistisessa järjestelmässä on paremmat mahdollisuudet tuottaa taidetta kuin kapitalistisessa.
Videokasetit tulevat mullistamaan elokuvien katselun.
Devendra Banhart

Devendra Banhart 2005
Devendra Banhart (s. 30. toukokuuta 1981 Houston, Texas) on yhdysvaltalainen laulaja-lauluntekijä. Hän on yksi suosituimmista niin sanotun New Weird America -tyylisuunnan edustajista. Banhartia on usein verrattu muihin erikoisiin artisteihin kuten Marc Bolaniin, Billie Holidayhyn, Syd Barrettiin ja Nick Drakeen. Hänen musiikkinsa koostuu yleensä näppäilevästä kitaransoitosta ja surrealistisista sanoituksista. Banhart soittaa myös Vetiver-yhtyeessä. Devendra Banhartin löysi Swans-yhtyeestä tunnettu Michael Gira, joka julkaisi Banhartin albumin Oh Me Oh My... Young God Records -levymerkillään vuonna 2002. Vuonna 2005 Banhart perusti Andy Cabicin ja Revolver USAn kanssa Gnomonsong-levy-yhtiön.
Diskografia

The Charles C. Leary (Hinah, 2002)
Oh Me Oh My... The Way The Day Goes By The Sun Is Setting Dogs Are Dreaming Lovesongs Of The Christmas Spirit (Young God, 2002)
The Black Babies (Young God, 2003) EP-levy
Rejoicing in the Hands (Young God, 2004)
Niño Rojo (Young God, 2004)
Cripple Crow (XL Recordings, [2005)
Andy Sterling's Love For Animal Collective (Poop Records, 2005)
Smokey Rolls Down Thunder Canyon (2007)
What Will We Be (2009)
Mala (2013)
Ape in Pink Marble (2016)
Ma (2019)
Flying Wig (2023)
Aiheesta muualla

XL Recordings -levy-yhtiön Banhart-sivusto (Arkistoitu – Internet Archive)
Young God Records -levy-yhtiön Banhart-sivusto (Arkistoitu – Internet Archive)
Hinah Catalog (aikaisemmat levytykset)
The Suitcase, Devendra Banhartille omistettu sivusto (Arkistoitu – Internet Archive)
Laurent Orseaun konserttivalokuvia
Erik Gustaf Baeckborg

Erik Gustaf Baeckborg (4. maaliskuuta 1781 Loviisa – 21. helmikuuta 1818 Turku) oli suomalainen prokuraattorin sijainen ja hovioikeuden asessori.
Baeckborgin vanhemmat olivat Loviisan makasiininhoitaja ja kruununpolttimon tarkastaja, varalääninsihteeri Petter Johan Baeckborg (k. 1807) ja Margareta Sofia Södermark. Hän kävi Loviisan triviaalikoulua ja Porvoon lukiota, pääsi ylioppilaaksi 1797 ja suoritti Turun akatemiassa tuomarintutkinnon 1799. Hän sai varatuomarin arvon 1804, hovioikeudenasessorin arvonimen 1811 ja laamannin arvonimen 1817.
Baeckborg oli Turun hovioikeudessa kanslistina 1806–1809, notaarina 1809–1810, varakanneviskaalina 1810, sihteerinä 1811–1812, asessorina 1812–1817 ja samalla päätullijohtokunnan jäsenenä 1812–1818 sekä senaatin prokuraattorinsijaisena 1817–1818.
Elyria (Ohio)

Elyria on kaupunki Yhdysvalloissa, Ohion osavaltiossa. Se sijaitsee Clevelandistä länteen ja Lorainista etelään. Se kasvoi aikoinaan joen varteen rakennetun sahan ympärille. Nykyisin siellä on monenlaista teollisuutta.
Vuoden 2010 väestönlaskennassa Elyrian väkiluku oli 54 553.
Dr. Feelgood (albumi)

| Dr>  Feelgood Mötley Crüe |
| --- | --- | --- |

Studioalbumin tiedot
 Äänitetty : Little Mountain Sound Studios, Vancouver, Kanada, 1988 – 1989
 Julkaistu: 1. syyskuuta 1989
 Formaatti: LP, CD, C-kasetti
 Tuottaja(t): Bob Rock
 Tyylilaji: glam metal, hard rock, heavy metal
 Kesto: 45.03
 Levy-yhtiö: Elektra Records
Muut kannet
   Albumin takakansi.
Listasijoitukset
  Billboard 200: 1.  Suomen virallinen lista: 6.
Mötley Crüen muut julkaisut
| Girls, Girls, Girls 1987 | Dr. Feelgood 1989 | Mötley Crüe 1994 |
Singlet albumilta Dr. Feelgood
 ”Dr. Feelgood” Julkaistu: 28. elokuuta 1989  ”Kickstart My Heart” Julkaistu: 20. marraskuuta 1989  ”Without You” Julkaistu: 12. maaliskuuta 1990  ”Don’t Go Away Mad (Just Go Away)” Julkaistu: 28. toukokuuta 1990  ”Same Ol’ Situation (S.O.S.)” Julkaistu: 31. heinäkuuta 1990
Dr. Feelgood on yhdysvaltalaisen rock-yhtye Mötley Crüen viides studioalbumi. Se julkaistiin syyskuussa 1989. Albumi äänitettiin sekä miksattiin Kanadan Vancouverissa ja sen tuotti kanadalaistuottaja Bob Rock. Albumi oli yhtyeen ensimmäinen selvin päin nauhoitettu[lähde? ] ja sen äänittäminen vei kuukausia, siinä missä vertailun vuoksi yhtyeen esikoislevy Too Fast for Love äänitettiin kolmessa päivässä.
Singleistä menestyivät Billboardin listoilla parhaiten ”Dr. Feelgood” (6. sija), ”Don’t Go Away Mad (Just Go Away)” (13. sija), ”Without You” (13. sija) sekä ”Kickstart My Heart” (18. sija). Lisäksi albumi itsessään ylsi Billboard 200 -listan ykköspaikalle yhtyeen ensimmäisenä albumina. Suomen virallisella listalla albumi saavutti kuudennen sijan pysyen listalla yhteensä 11 viikon ajan. Dr. Feelgood on Mötley Crüen menestynein studioalbumi ja monet kriitikot sekä fanit pitävät sitä yhtyeen parhaimpana albumina.[lähde? ]
Yleisradion konserttilähetyksessä Dr. Feelgood suomennettiin Tohtori Höpöoloksi tammikuussa 2017.
Kappaleluettelo

Kaikki sanat Nikki Sixx.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”T.nT. (Terror ’n Tinseltown)” | Sixx | 0.42 |  |  |  |  |  |  |
| 2. | ”Dr. Feelgood” | Mars, Sixx | 4.50 |  |  |  |  |  |  |
| 3. | ”Slice of Your Pie” | Sixx, Mars | 4.32 |  |  |  |  |  |  |
| 4. | ”Rattlesnake Shake” | Mars, Sixx, Neil, Lee | 3.40 |  |  |  |  |  |  |
| 5. | ”Kickstart My Heart” | Sixx | 4.48 |  |  |  |  |  |  |
| 6. | ”Without You” | Sixx, Mars | 4.29 |  |  |  |  |  |  |
| 7. | ”Same Ol’ Situation (S.O.S.)” | Lee, Sixx, Neil, Mars | 4.12 |  |  |  |  |  |  |
| 8. | ”Sticky Sweet” | Mars, Sixx | 3.52 |  |  |  |  |  |  |
| 9. | ”She Goes Down” | Mars, Sixx | 4.37 |  |  |  |  |  |  |
| 10. | ”Don’t Go Away Mad (Just Go Away)” | Sixx, Mars | 4.40 |  |  |  |  |  |  |
| 11. | ”Time for Change” | Sixx, McDaniel | 4.45 |  |  |  |  |  |  |
| Vuoden 2003 uusintapainos |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 12. | ”Dr. Feelgood” (demoversio)  | Mars, Sixx | 4.42 |  |  |  |  |  |  |
| 13. | ”Without You” (demoversio)  | Sixx, Mars | 4.29 |  |  |  |  |  |  |
| 14. | ”Kickstart My Heart” (demoversio)  | Sixx | 4.48 |  |  |  |  |  |  |
| 15. | ”Get It for Free” (ennenjulkaisematon)  | Sixx | 4.14 |  |  |  |  |  |  |
| 16. | ”Time for Change” (demoversio)  | Sixx, McDaniel | 4.45 |  |  |  |  |  |  |
| 2009 20th Anniversary Expanded Edition (Pohjois-Amerikka) |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 12. | ”Dr. Feelgood” (live)  | Mars, Sixx | 5.12 |  |  |  |  |  |  |
| 13. | ”Kickstart My Heart” (live)  | Sixx | 5.28 |  |  |  |  |  |  |
| 14. | ”Without You” (live)  | Sixx, Mars | 3.06 |  |  |  |  |  |  |
| 15. | ”Same Ol’ Situation (S.O.S.)” (live)  | Lee, Sixx, Neil, Mars | 4.31 |  |  |  |  |  |  |
| 16. | ”Don’t Go Away Mad (Just Go Away)” (live)  | Sixx, Mars | 4.14 |  |  |  |  |  |  |
| 2009 20th Anniversary Edition: Deluxe Edition (Eurooppa) |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | ”Dr. Feelgood” (demoversio)  | Mars, Sixx | 4.42 |  |  |  |  |  |  |
| 2. | ”Without You” (demoversio)  | Sixx, Mars | 4.29 |  |  |  |  |  |  |
| 3. | ”Kickstart My Heart” (demoversio)  | Sixx | 4.48 |  |  |  |  |  |  |
| 4. | ”Get It for Free” (ennenjulkaisematon)  | Sixx | 4.14 |  |  |  |  |  |  |
| 5. | ”Time for Change” (demoversio)  | Sixx, McDaniel | 4.45 |  |  |  |  |  |  |
| 6. | ”Girls, Girls, Girls” (Live Around the World 89–90)  | Sixx, Lee, Mars | 5.41 |  |  |  |  |  |  |
| 7. | ”Red Hot” (Live Around the World 89–90)  | Mars, Neil, Sixx | 3.22 |  |  |  |  |  |  |
| 8. | ”All in the Name of...” (Live Around the World 89–90)  | Sixx, Neil | 4.54 |  |  |  |  |  |  |
| 9. | ”Dr. Feelgood” (Live Around the World 89–90)  | Mars, Sixx | 6.41 |  |  |  |  |  |  |
Arvostelut

AllMusic:
Record Collector:
Rolling Stone:
Kokoonpano

Vince Neil – laulu
Nikki Sixx – basso
Mick Mars – kitara
Tommy Lee – rummut, piano
Aiheesta muualla

Dr. Feelgood (albumi) Discogsissa. (englanniksi)
Albumi Dr. Feelgood (albumi) Encyclopaedia Metallum -sivustolla (englanniksi)
Edward Fox

Edward Fox vuonna 2011.
Edward Charles Morrice Fox (s. 13. huhtikuuta 1937 Chelsea, Lontoo) on englantilainen teatteri-, elokuva- ja televisionäyttelijä. Hän on näyttelijä James Foxin veli sekä näyttelijä Emilia Foxin ja Freddie Foxin isä. Edward Fox tunnetaan parhaiten pääosasta Fred Zinnemannin elokuvassa Shakaali (1973). Hänet on palkittu muun muassa kolme kertaa Bafta-palkinnolla.
Fox teki teatteridebyyttinsä vuonna 1958 ja esiintyi ensi kertaa pienessä elokuvasivuroolissa 1963. 1960-luvun lopulla ja 1970-luvun alussa Fox esiintyi muutamassa suuren budjetin elokuvassa, kuten Richard Attenborough’n musikaalissa Oi! Mikä ihana sota (Oh! What a Lovely War) ja samana vuonna Guy Hamiltonin ohjaamassa elokuvassa Taistelu Englannista (Battle of Britain).
Suurempaan kuuluisuuteen Fox nousi kuitenkin vasta vuonna 1973, jolloin hän esitti nimetöntä salamurhaajaa Fred Zinnemannin elokuvassa Shakaali (The Day of the Jackal). Vuosikymmenen loppupuolella hän esiintyi suurissa sotaelokuvissa: Yksi silta liikaa (A Bridge Too Far) sekä Navaronen tykkien jatko-osassa Navaronen haukat (Force 10 From Navarone). Hän esitti myös kuningas Edvard VIII:ta televisiodraamassa Edward ja Mrs Simpson.
Elokuvassa Gandhi (1982) Edward Fox esitti kiistanalaista prikaatinkenraalia Reginald Dyeria, jonka katsotaan olevan vastuussa Amritsarin verilöylystä Intiassa vuonna 1919. Seuraavana vuonna julkaistussa epävirallisessa James Bond -elokuvassa Älä kieltäydy kahdesti Fox esittää M:n osan.
Viime vuosina Fox on esiintynyt elokuvissa Tärkeintä on olla aito (2002), Nicholas Nicklebyn elämä ja seikkailut (2002) sekä Stage Beauty (2004). Hän on myös palannut teatterilavoille.
Edward Fox nimitettiin Brittiläisen imperiumin upseeriksi (Officer of the British Empire) vuonna 2003.
Valikoitu filmografia

Oi! Mikä ihana sota (Oh! What a Lovely War, 1969)
Taistelu Englannista (Battle of Britain, 1969)
The Go-Between – sanansaattaja (The Go-Between, 1971)
Shakaali (The Day of the Jackal, 1973)
Kaksintaistelijat (The Duellists, 1977)
Yksi silta liikaa (A Bridge Too Far, 1977)
Navaronen haukat (Force 10 from Navarone, 1978)
Syvä uni (The Big Sleep, 1978)
Gandhi (1982)
Älä kieltäydy kahdesti (1983)
Bounty – kapina laivalla (The Bounty, 1984)
Robin Hood (1991)
Nicholas Nicklebyn elämä ja seikkailut (2002)
Lassie (2005)
Aiheesta muualla

Kuvia tai muita tiedostoja aiheesta Edward Fox Wikimedia Commonsissa
Edward Fox Internet Movie Databasessa. (englanniksi)
Electric Sea

| Electric Sea Buckethead |
| --- | --- | --- |

Studioalbumin tiedot
 Äänitetty : Santa Barbara Sound Design
 Julkaistu: 21. helmikuuta 2012
 Tuottaja(t): Buckethead Janet Rienstra-Friesea
 Tyylilaji: unplugged, ambient, klassinen, kokeellinen musiikki, art rock, flamenco, surf rock
 Kesto: 48.05
 Levy-yhtiö: Metastation
Bucketheadin muut julkaisut
| Look Up There 2011 | Electric Sea 2012 | Balloon Cement 2012 |
Electric Sea on avant-garde kitaristi Bucketheadin 35. studioalbumi. Se on myös suoraa jatkoa 2002 julkaistulle Electric Tearsille. Albumi julkaistiin 21. helmikuuta 2012.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Electric Sea | Buckethead | 6.26 |  |  |  |  |  |  |
| 2. | Beyond the Knowing | Buckethead | 3.54 |  |  |  |  |  |  |
| 3. | Swomee Swan | Buckethead | 4.43 |  |  |  |  |  |  |
| 4. | Point Doom | Buckethead | 5.15 |  |  |  |  |  |  |
| 5. | El Indio | Buckethead | 7.20 |  |  |  |  |  |  |
| 6. | La Wally | Alfredo Catalani | 3.46 |  |  |  |  |  |  |
| 7. | La Gavotte | Johann Sebastian Bach | 2.53 |  |  |  |  |  |  |
| 8. | Bachethead | Johann Sebastian Bach | 2.05 |  |  |  |  |  |  |
| 9. | Yokohama | Buckethead | 2.52 |  |  |  |  |  |  |
| 10. | Gateless Gate | Buckethead | 1.58 |  |  |  |  |  |  |
| 11. | The Homing Beacon | Buckethead | 6.53 |  |  |  |  |  |  |
|  |  |  | 48.05 |  |  |  |  |  |  |
Aiheesta muualla

Electric Sea discogs.com -sivustolla